ഇനി വിവാഹമേളം, ഒരുക്കങ്ങള് ആരംഭിച്ച് നടി രാകുല് പ്രീത് സിങ്? ഇന്ത്യന് ചലച്ചിത്ര ലോകത്തെ ശ്രദ്ധേയയായ നടിയും മോഡലുമാണ് രാകുല് പ്രീത് സിങ്. 1990 ഒക്ടോബര് 10 ന് ഡല്ഹിയിലെ ഒരു പഞ്ചാബി കുടുംബത്തിലാണ് രാകുല് പ്രീത് സിങ് ജനിച്ചത്. പ്രധാനമായും തെലുങ്കു, തമിഴ്, ഹിന്ദി ചലച്ചിത്ര മേഖലയിലാണ് രാകുല് പ്രവര്ത്തിക്കുന്നത്. തെലങ്കാനയുടെ ബേട്ടി ബച്ചാവോ ബേട്ടി പടാവോ പദ്ധതിയുടെ ബ്രാന്ഡ് അംബാസഡര് കൂടിയാണ് രാകുല് പ്രീത് സിങ്. Also Read: അച്ഛന് സ്ഥാനം ലഭിച്ചിട്ട് 26 വര്ഷങ്ങള്, മകള് അഹാനയെ കുറിച്ച് കൃഷ്ണ കുമാര്, ആശംസകളുമായി ആരാധകരും കഴിഞ്ഞ ദിവസമായിരുന്നു താരത്തിന്റെ പിറന്നാള്. ആരാധകരെ ഞെട്ടിച്ച ഒരു വാര്ത്ത പങ്കുവെച്ചുകൊണ്ടായിരുന്നു രാകുലിന്റെ പിറന്നാളാഘോഷം. താന് പ്രണയത്തിലാണെന്നാണ് താരം പിറന്നാള് ദിനത്തില് അറിയിച്ചത്. എല്ലാവര്ക്കും അതൊരു വലിയ സര്പ്രൈസായിരുന്നു. കാമുകനൊപ്പമുള്ള ചിത്രവും രാകുല് പ്രീത് സിങ് പങ്കുവെച്ചിരുന്നു. Also Read: പെപ്സി കുടിക്കുന്നതില് നിന്ന് പോലും ആര്യനെ വിലക്കിയിരുന്ന ഷാരൂഖ് രാകുലിന്റെ പ്രണയ നായകന് കാമുകനൊപ്പം കൈകോര്ത്ത് നടന്നുപോകുന്ന ചിത്രം പങ്കുവെച്ചുകൊണ്ടാണ് താന് പ്രണയത്തിലാണെന്ന് രാകുല് അറിയിച്ചത്. നടനും നിര്മാതാവുമായ ജാക്കി ഭഗ്നാനിയാണ് രാകുലിന്റെ പ്രണയനായകന്. തെന്നിന്ത്യന് നായികമാരില് ഏറെ ആരാധകരുള്ള നടിമാരിലൊരാളാണ് രാകുല് പ്രീത് സിങ്. മുപ്പത്തിയൊന്നാം പിറന്നാളാണ് കഴിഞ്ഞ ദിവസം താരം ആഘോഷിച്ചത്. ഒലിവ് ഗ്രീന് ഷോര്ട്ട് ഡ്രസില് പിറന്നാള് കേക്ക് മുറിക്കുന്ന താരത്തിന്റെ ചിത്രങ്ങള് സോഷ്യല് മീഡിയയില് വൈറലായിരുന്നു. ജാക്കി നിര്മിക്കുന്ന അക്ഷയ് കുമാര് നായകനായെത്തുന്ന ചിത്രത്തിന്റെ ഷൂട്ടിങ് തിരക്കിലാണിപ്പോള് രാകുല്. എന്റെ ലോകം നീയാണ് രാകുല് ഫോട്ടോ പങ്കുവെച്ചതിന് പിന്നാലെ താനും രാകുലും പ്രണയത്തിലാണെന്ന് വെളിപ്പെടുത്തി ജാക്കിയും രാകുല് പങ്കുവെച്ച അതേ ഫോട്ടോ സോഷ്യല്മീഡിയയില് പോസ്റ്റ് ചെയ്തിരുന്നു. എന്റെ പ്രണയമേ നന്ദി.... ഈ വര്ഷം എനിക്ക് ലഭിച്ച ഏറ്റവും വലിയ സമ്മാനങ്ങളിലൊന്നാണ് നീ... എന്റെ ജീവിതത്തില് നിറങ്ങള്കൊണ്ടുവന്നതിന് നന്ദി... നിര്ത്താതെ ചിരിക്കാനുള്ള അവസരങ്ങള് ഉണ്ടാക്കി തന്നതിന് നന്ദി... ഇനി മുതല് ഒരുപാട് ഓര്മകള് ഒരുമിച്ച് സൃഷ്ടിക്കാം... എന്നാണ് ഫോട്ടോ പങ്കുവെച്ച് രാകുല് കുറിച്ചത്. നീ ഇല്ലാതെ ദിവസങ്ങള് ദിവസങ്ങളായി തോന്നുന്നില്ല... നീ ഇല്ലാതെ ഏറ്റവും രുചികരമായ ഭക്ഷണം കഴിച്ചാലും ആനന്ദം തോന്നുന്നില്ല.... എന്റെ ലോകം അര്ഥമാക്കി തന്ന ഏറ്റവും മനോഹരമായ ആത്മാവിന് ജന്മദിനാശംസകള് നേരുന്നു... നിന്റെ ദിവസം നിന്റെ പുഞ്ചിരി പോലെ സൂര്യപ്രകാശമുള്ളതും മനോഹരവുമാകട്ടെ..... എന്നാണ് ജാക്കി രാകുലിന് പിറന്നാള് ആശംസിച്ച് കുറിച്ചത്. വിവാഹ ഒരുക്കങ്ങള് ആരംഭിച്ചു? ഇരുവരും പ്രണയത്തിലാണെന്ന വാര്ത്ത പുറത്തുവന്നതോടെ ഇരുവരുടേയും കല്യാണമാണിപ്പോള് ബോളിവുഡിലെ ചര്ച്ചാവിഷയം. ഇരുവരും ഉടന് വിവാഹിതരാകുമെന്നാണ് ഇരുവരുടേയും അടുത്ത വൃത്തങ്ങള് അറിയിച്ചത്. അതേസമയം വിവാഹം എന്നുണ്ടാകുമെന്നത് സംബന്ധിച്ച് രാകുലോ ജാക്കിയോ സൂചനകളൊന്നും തന്നിട്ടുമില്ല. ഇരുവരും വിവാഹ ഒരുക്കങ്ങള് ആരംഭിച്ചതായും വാര്ത്തകളുണ്ട്. കന്നട ചിത്രം ഗില്ലിയിലൂടെയാണ് രാകുല് സിനിമ രംഗത്തേയ്ക്ക് കടന്നുവരുന്നത്. മുമ്ബ് ബോളിവുഡ് താരം സുശാന്ത് സിങ് രാജ്പുതിന്റെ മരണവുമായി ബന്ധപ്പെട്ട് നടന്ന മയക്ക് മരുന്ന് കേസില് താരത്തിന്റെ പേരും ഉയര്ന്നുകേട്ടിരുന്നു. എന്സിബി താരത്തെ ചോദ്യം ചെയ്തത് വാര്ത്തയായിരുന്നു. തമിഴിലും മുന്നിര നടി യാരിയാനിലൂടെയാണ് രാകുല് ഹിന്ദി ചിത്രങ്ങളില് അഭിനയിച്ച് തുടങ്ങിയത്. തമിഴ്, മലയാളം സിനിമ പ്രേമികള്ക്കും രാകുല് സുപരിചിതയാണ്. കാര്ത്തിയുടെ ഹിറ്റ് തമിഴ് സിനിമകളില് ഒന്നായ തീരന് അധികാരം ഒണ്ട്രില് രാകുലായിരുന്നു നായിക. ചിത്രത്തിലെ താരത്തിന്റെ പ്രകടനവും സിനിമയിലെ ഗാനങ്ങളും ഏറെ ശ്രദ്ധിക്കപ്പെട്ടിരുന്നു. പിന്നീട് ദേവ് എന്ന ചിത്രത്തിലും കാര്ത്തിയുടെ നായികയായി രാകുല് അഭിനയിച്ചിരുന്നു. മെയ് ഡേ, താങ്ക് ഗോഡ് അടക്കം ഒട്ടനവധി സിനിമകള് ഇനി രാകുലിന്റേതായി റിലീസിന് എത്താനുമുണ്ട്. source: filmibeat.com